বৃহস্পতিবার বিকেলে একটি অ্যাম্বুলেন্সে করে ঝন্টু ও আনোয়ারের পরিবার এবং সন্ধ্যা রাতে হাবিবের পরিবার শেষ সাক্ষাৎ করার জন্য কারাগারে প্রবেশ করেন। কারাগারের নিরাপত্তার জন্য সন্ধ্যার পর থেকেই গোটা এলাকায় পুলিশ ও র‌্যাবের পাহারা বাড়ানো হয়। রাতে একে একে কারাগারে প্রবেশ করেন যশোরের জেলা প্রশাসক ড. হুমায়ুন কবীর, পুলিশ সুপার আনিসুর রহমান, সিভিল সার্জন শাহাদাৎ হোসেন, অতিরিক্ত জেলা ম্যাজিস্ট্রেট সোহেল হাসান।